Yiwen n wass deg ussan n rebbi, yenɣa-tent laẓ, Sɛant tameṭṭut n baba-tsent tettak-asent ḥala ciṭuḥ n lmakla kan ur rwint ara. Tekker-d tuḥrict-nni tenna gar-as d yiman-is: «Wellah ad rnuɣ cituḥ n berkukes», tekker truḥ ɣer useksut tɛemmer-d berkukes s tfetus-is tečča-t, imi i dtekker tmeṭṭut n baba-s tenna: «Aaah! Tagi d meḥruca i yeččan berkukes»,dɣa tenna-as i urgaz-is: «Wellah ay argaz ad tent-tawiḍ ɣer uxxam n xwal-nsent, neɣ nekk yidek ad tnebḍu d aɛeqqa, ad ruḥeɣ ɣer uxxam n imawlan-iw», yenna-as: «Dɛukem i liser a tameṭṭut, ur sɛant ara xwal-nsent», tenna-as: «Awal tesliḍ-as-id, ur iyi-d-tewqiɛ ara niɣ-ak sufeɣ-iyi-tent seg uxxam, ur uḥwaǧaɣ ara ad tent-waliɣ».